ร้านนี้เดินผ่านอยู่เป็นปี ไม่เคยคิดจะแวะซื้อเลย เพราะเป็นร้านเล็กๆตั้งอยู่เชิงบันไดเลื่อนในห้าง แต่บังเอิญแฟนเกิดอยากกินปังปิ้งขึ้นมา ก็เลยแวะลองซื้อดู เราซื้อเป็นแบบกลับบ้าน ปังปิ้งเนยนมและเนยน้ำตาล แผ่นละ 20 บาท กะจะกลับไปกินที่บ้าน แต่ที่ไหนได้ระหว่างทางทนความหอมของเนยและนมไม่ไหว ขอลองชิมสักชิ้น ปรากฎว่าอร่อยติดใจสุดๆ เนื้อขนมปังที่ใช้คุณภาพดีทำให้ปิ้งออกมาแล้วข้างออกกรอบแต่ข้างในนุ่มมาก กินไปกินมาหมดก่อนถึงบ้านซะงั้น ร้านนี้เราแนะนำเลย รสชาดไม่แพ้ร้านนมร้านดังในห้างมาบุญครองเลยทีเดียว